**Ministru kabineta rīkojuma projekta**

**„Par Publiskā iepirkuma likuma nepiemērošanu”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Deklarācijas par Valda Dombrovska vadītā Ministru kabineta iecerēto darbību, paredzēts sekmēt valsts konkurētspēju un ilgtspējīgu attīstību, īstenot efektīvu un vienotu ārējo ekonomisko politiku, aizstāvēt ārējās ekonomiskās intereses un veicināt Latvijas tēla starptautisko atpazīstamību. |
| 2. | Pašreizējā situācija un problēmas | 2012.gada 27.-30.novembrī plānota Ministru prezidenta un oficiālās delegācijas vizīte Azerbaidžānā, kuru pavadīs Latvijas uzņēmēju delegācija. Vizītes mērķis, papildus politiskajām tikšanām, ir stiprināt divpusējo ekonomisko sadarbību un paplašināt tirdzniecības attiecības un piesaistīt investīcijas.Biznesa delegāciju ir uzdots organizēt valsts aģentūrai „Latvijas Investīciju un attīstības aģentūra”.Vizītes ietvaros kā perspektīvākie sadarbībai ir identificēti šādi sektori: pārtikas pārstrāde, lauksaimniecība, vides tehnoloģijas, IT, būvniecība un būvmateriāli, biotehnoloģijas, transports un loģistika.Apzinot Latvijas uzņēmumu intereses un apkopojot pieteikumus dalībai biznesa delegācijā no sadarbības partneriem Latvijas Tirdzniecības un rūpniecības kameras, Latvijas Darba devēju konfederācijas, nozaru asociācijām, uz doto brīdi biznesa delegācijā ir pieteikušies 88 uzņēmēji. Kopā ar valsts oficiālās delegācijas pārstāvjiem kopējais delegācijas dalībnieku skaits, kuram nepieciešami avio pārvadājumu pakalpojums ir aptuveni 110 personas. Ņemot vērā, ka delegācija ir skaitliski ļoti liela, nav iespējama visas delegācijas nokļūšana Azerbaidžānā saskaņotā laikā ar regulārajiem lidojumiem, jo loģistika ir sarežģīta un grūti nodrošināma, līdz ar to tas var negatīvi ietekmēt plānotos pasākumus un tikšanās, kā arī neradīs saliedētas, uz sadarbību orientētas valsts tēlu. Turklāt LIAA bija iepriekš rezervējuši 50 biļetes komercreisam caur Kijevu, kurš tika atcelts. Līdz ar to nepieciešams izmantot avio lidojuma čartera pakalpojumu.Latvijas delegācijas sastāvā ietilpst Ministru prezidents un citas augsta līmeņa valsts amatpersonas, kā arī vadošie Latvijas uzņēmumu pārstāvji, līdz ar to, ir jānodrošina atbilstoši drošības pasākumi.Publisko iepirkumu likuma 3.panta trešās daļas 2.punktā paredzēts, ka Ministru kabinets var lemt par Publisko iepirkumu likuma nepiemērošanu, ja tas nepieciešams būtisku valsts interešu aizsardzībai. Ņemot vērā, ka valsts vizītes ietvaros plānotas sarunas par investīciju piesaisti valstiski nozīmīgiem tranzīta un ostu infrastruktūras attīstības projektiem, informācijas publiskošana var nodarīt būtisku kaitējumu sekmīgai valsts interešu īstenošanai ārvalstu investīciju piesaistē, līdz ar to nepieciešams izdarīt izņēmumu, atbilstoši Publisko iepirkumu likuma 3.panta trešās daļas 2.punktā paredzētajam. Papildus norādāms, ka, ja šīs vizītes ietvaros esošās delegācijas sastāvs, kurā ietilpst Ministru prezidents un citas augsta līmeņa valsts amatpersonas, kā arī vadošie Latvijas uzņēmumu pārstāvji, kļūs zināms trešajai personai (piemēram, citai valstij), tas var traucēt sekmīgas sarunas un potenciālu darījumu noslēgšanu.Publisko iepirkumu likumā paredzēto normu ievērošana konkrētajā gadījumā var nebūt iespējama, jo pastāv apstrīdēšanas risks, kā rezultātā nevarētu pagūt noslēgt iepirkuma līgumus un nodrošināt nepieciešamos pakalpojumus.Latvijas Investīciju un attīstības aģentūra ir apzinājusi aviobiļešu cenas avio lidojumu čartera pakalpojumiem. Tās ir nedaudz lielākas kā izmaksas regulārajiem avio pārlidojumiem ekonomiskajā klasē, bet ņemot vērā, ka izmantojot avio lidojuma čartera pakalpojumus, nav jāsedz papildus viesnīcas izdevumi, izmantojot vairākus komercreisus, kopējie vizītes dalībnieku komandējuma izdevumi nepalielinās. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekts paredz noteikt, ka saskaņā ar Publisko iepirkumu likuma 3.panta trešās daļas otro punktu, Publisko iepirkumu likums vizītes nodrošināšanai nepieciešamā avio lidojumu čartera pakalpojuma iegādei netiek piemērots. Tādejādi tiks nodrošināts, ka valsts vizītes ietvaros delegācijas nokļūšana Azerbaidžānā notiks saskaņotā laikā un nodrošinās visas delegācijas ierašanos uz plānotajiem pasākumiem un tikšanās reizēm, turklāt, izmantojot avio lidojuma čartera pakalpojumus tiks nodrošināta delegācijas dalībnieku konfidencialitāte, kas ir būtiski, ņemot vērā, ka valsts vizītes ietvaros plānotas sarunas par investīciju piesaisti valstiski nozīmīgiem tranzīta un ostu infrastruktūras attīstības projektiem.  |
| 5. | Projekta izstrādē iesaistītās institūcijas | Latvijas Investīciju un attīstības aģentūra. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Latvijas Investīciju un attīstības aģentūra. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

*Anotācijas II, IV, V un VI sadaļa – projekts šīs jomas neskar.*

Ekonomikas ministrs D.Pavļuts

Vīza:

Valsts sekretārs J.Pūce

02.11.2012. 12:20

695
A.Krūze, 67013127

Arta.Kruze@em.gov.lv